Content translation/eu



'Content Translation tresnak itzulpenak sortzeko aukera ematen die editoreei, jatorrizko artikulua ondoan dutela, urrats aspergarriak automatizatuz: testua nabigatzailearen fitxen bidez kopiatzea, estekak eta kategoriak bilatzea, etab. Esperientzia erosoago eskaintzen duenez, itzultzaileek denbora eman dezakete kalitate handiko edukiak sortuz, eduki hori beren hizkuntzan irakurgarri jarriz.

Tresna, oraindik ere garapen-fasean dago eskuragarri duzu probatzeko baina dagoeneko milaka artikulu sortzeko erabili da, itzultzaileen produktibitatean hobekuntza nabarmenak eraginez. Content Translation-ek hiztegiak edo itzulpen automatikoko zerbitzuak moduko tresnak integratzen ditu. Ez daude integratuta hizkuntza guztietan, baina heda daitezke gehiago barneratzeko.

Content Translation-ek osatu egiten du Translate luzapena: Wikipediako menuak eta erabiltzaile-interfazeko beste elementu batzuk Translate erabiliz itzuli egiten direnez, Wikipediako edukia itzultzeko Content Translation erabil daiteke.

Ikus, gainera:

Probatu tresna
Special:ContentTranslation helbidera joz sar zaitezke edozein hizkuntzatako Wikipediatik. Lehen aldiz sartzean, tresna aktibatuko da wiki horretarako.

Content translation erabilgarri dago beta bertsioan erregistratutako erabiltzaileentzat Wikipedia guztietan. Aktibatutakoan, erraz itzultzeko sarrera-puntu gehigarriak ikusiko dituzu, zure "kontribuzio-orrian" edo Wikipediako artikuluen hizkuntza-zerrendan, zure hizkuntzan ez dagoenean.

Tresnarekin arazoren bat baduzu edo tresnarekin izandako esperientzia partekatu nahi baduzu, mesedez iruzkinak gehitu talk orrian.

Zer berri?

 * Sekzioak Itzultzea proiektuak itzultzeko gaitasuna handituko du. Itzultzaileek dauden artikuluak zabaldu ahal izango dituzte, sekzio berri bat itzuliz mugikorretik edo ordenagailutik. Sekzioak itzultzea Boost ekimenaren barruan dago. Bertan parte har dezakezu eta aurrerabideari jarraipena egin.
 * Erabiltzailearen dokumentazioa berrantolatzen ari da (oraindik martxan). Kontsultatu laguntza-dokumentu berriak eta lagundu hobetzen.

Tresnaren helburua

Content Translation-ek Wikipediako orri baten hasierako bertsioa sortzeko aukera ematen dizu, beste hizkuntza bateko bertsio batean oinarrituta. Artikulu baten edukia beste hizkuntza bateko artikulu berri batera transferitu eta egokitzera zuzenduta dago tresna. Editoreei aukera ematen die hasierako bertsiorako nahi duten edukia (asko edo gutxi) berrerabiltzeko, geroago ohiko edizio-tresnekin editatzen jarraitu ahal izateko.

Espero dugu Content Translation lagungarria izatea giza ezagutza batzen eta hizkuntza gehiagotara zabaltzen. Bi hizkuntza edo gehiago ezagutzen dituzten erabiltzaileei zuzenduta dago tresna.

Egun editore direnei tresnak erraztu egingo die edukia itzultzeko prozesua. Gaur egun erabiltzaileen %15 inguruk bigarren hizkuntza batean ere argitaratzen dute. Erabiltzaile eleaniztun horiek elebakarrak baino emankorragoak direla detektatu da, 2,3 aldiz gehiago batez beste. Horrez gain, tresnaren helburua editore berriak erakartzea da, zerotik orrialde berri bat sortzea baino errazagoa izan zaielakoan.

Tresna printzipio hauen arabera diseinatu zen:


 * Denbora aurreztea. Itzultzaileei edukia azkar sortzen laguntzea, kanpoko tresnetara alferrikako kopiatu_eta_itsatsi egin gabe.
 * Laguntza ematea.' Akatsak aurreikustea, eta erabiltzaileak bere itzulpenetan konfiantza handitzea.
 * 'Itzulpenen kalitatea sustatzea. Tresnak behar bezala jakinarazi behar du itzulpenen helburua Wikimediaren testuinguruan, eta erabiltzaileari lagundu behar dio kalitate txarreko itzulpenak saihesten.
 * Erabiltzailea ez behartzea. Hainbat itzultzailek edizio-patroi desberdinei jarraitzen dietenez, emandako laguntzek ez dute argitalpen-prozesuan interferentziarik eragin behar.
 * Edukian fokalizatzea. Itzulpenak gehiago erreparatzen dio edukiari testu-estiloari baino. Wikitext moduko elementu teknikoak itzulpena ez oztopatzeko moduan tratatu behar dira.

Kontuan hartutako analisien inguruko zehaztasun gehiago daude eskuragarri.

Nola parte hartu

 * Probatu tresna
 * [Izan https://docs.google.com/forms/d/1yCvPS65eWk9S8uXkksAbDbLsbZQd0ISQKBDFfJnSSo0/viewform boluntario gure proba-saioetan]. Denbora pixka bat beharko dugu zurekin harremanetan jartzeko, prestatzen ari garen hizkuntzen arabera hautatuko baititugu parte-hartzaileak. Nolanahi ere, ahalik eta erabiltzaile gehienekin probatu nahi dugu tresna, beraz zure parte-hartzea eskertuko dugu.
 * Itzulpen-zerbitzuak hobetzeko, lagundu tresna hobetzen itzulpen automatikoko zerbitzu berriak integratuz edo argitaratutako itzulpenei buruzko datuak analizatuz.
 * Parte hartu hizkuntzen inguruko inkesta berrian, non zure hizkuntzarako dauden tresnen lagungarriei buruzko informazioa eman dezakezun.
 * Eman feedback talk orriaren bidez.

Erlazionatutako orria

 * Product Definition
 * For developers
 * Deployment Details
 * Help Documents
 * Announcements
 * All subpages
 * Best practices for Content Translation events